text: Iiraan wal dhabbii Sa’uudii waliin qabdu furuudhaaf haal duree tokko malee mari’achuuf qophii tahuu beeksiste
text: #000003
text: Afayaa’iin mana marii Iiraan Ali Larijaanii gaafii fi deebisaa Aljaziiraa waliin godhe irratti, “Iiraan, Sa’uudii dabalatee biyyoota naannichaa kanneen biroo waliin marii geggeessuuf yeroo kamiyyuu qophiidha”jedhe. Mr Larijaaniin itti dabaluudhaanis, keessamuttuu Iiraan fi Sa’uudii jiddutti kallattiidhaan mariin yoo kan geggeeffamu tahe, rakkina siyaasaa fi nageenyaa naannicha keessatti hammaataa dhufe salphatti hiikuun kan danda’amu tahuu ibse.
text: #000004
text: Ali Larijanii akka jedhutti rakkoon Sa’uudii wanta hundaaf Ameerikaa irratti irkachuu isii tahuu ibsuun, “Riyaad yaada marii kamiyyuu qabattee kallaattiin yoo dhihaatte, Iiraan haal duree tokko malee mariif qophiidha”jedhe.
text: #000005
text: Yaada marii mootummaa Iiraan kana dura, dhaaltuun gonfoo Sa’uudii Muhammad Bin Salmaan Alhada dabre Televizhiina CBS waliin gaafii fi deebisaa geggeesseen, Sa’uudiin wal dhabbii Iiraan waliin qabdu humnaan osoo hin taane mariin furuu kan barbaaddu tahuu ibsee ture.
text: #000006
text: Alii Larijanii yaada Muhammad Bin Salmaan kana, Sa’uudiin fedhii biyyoota naannichaa hubachuuf qophii tahuu kan agarsiisu waan taheef Iiraan akka jalqabbii gaariitti ilaalti jedhe.
text: #000007
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000015